Sent på 1980-tallet oppstod Unix-krigene, som var en kamp om å definere en industristandard for UNIX. De to hovedmotstanderne var University of California, Berkeley, som hadde utviklet Berkeley Software Distribution (BSD) og AT&T Corporation, som hadde utviklet Unix System V. Stridighetene opphørte gjennom etableringen av åpne standardorganisasjoner som Unix International (UI) og Open Software Foundation (OSF) i 1988 og Common Open Software Environment (COSE) i 1993. COSE og flere andre store aktører utviklet en standard kjent som og ; den var gratis, mens IEEE krevde et betydelig gebyr for tilgang til POSIX. Kontrollen over disse spesifikasjonene ble tildelt X/Open, som også fikk varemerket UNIX fra Novell i 1993. I 1994 ble UI slått sammen med OSF, og i februar 1996 ble OSF igjen slått sammen med X/Open til det nye konsortiet Open Group.